kardosdrur/scandi-wiki huggingface dataset:
Istituto Nazionale di Statistica

Istituto Nazionale di Statistica (Istat) er Italiens nationale statistikbureau. Det blev etableret i 1926.

Eksterne henvisninger 
 

Virksomheder fra Italien
Etableret i 1926
Analyseinstitutter
Dobbelt Plus

Dobbelt Plus er et album med Voss/Torp/Brill (Johnny Voss, Niels Torp og Anders Brill, alle medlemmer af Kliché, der udkom på Medley Records i 1984. De tre Kliché-medlemmer indspillede albummet da Kliché holdt en pause, hvor også det fjerde medlem, Lars Hug, indspillede sit første solo-album, City Slang. Dobbelt Plus blev indspillet i vinteren 1983/84 med teknikeren Hjörtur Blöndal. Sangen "Viel Zu Viel" var på Klichés live-repertoire i 1981.

Pladecoveret er designet af Johnny Voss.

Spor 
 Hen Til Pagoden (Voss/Torp)
 Messenger 6 (Voss/Torp)
 Suzy Suzy (Voss/Torp)
 Håbløs Elskov (Voss/Torp/Paul Monrad)
 Landskab Med Skyer (Voss/Torp)
 Dobbelt Plus (Voss/Torp)
 Super Satori (Voss/Torp)
 Viel Zu Viel (Torp)
 Klarhedens Hav (Voss/Torp)

Medlemmer 

 Johnny Voss – Vokal & Bas
 Nils Torp – Vokal & Tangentinstrumenter
 Anders Brill – Vokal, Trommer & Percussion

Gæstemusikere 

 Lars Stentoft & Mogens Noir (Mogens Jacobsen fra Cinema Noir) – Percussion
 Inge Andersen, John Ehde, Lars Bjørnkjær & Lars Kvist Jensen – Strygere
 Paul Valjean – Strygerarrangementer
 Anton Biehe – Fagot
 Hjörtur Blöndal – Westernguitar
 Zigue de Gizzie – Vokal

Produceret af Voss, Torp, Brill & Blöndal.

Eksterne links 
 Mere information, pressemeddelse m.m. 

Album fra Danmark
Album fra 1984
Lakeland

Lakeland er en by i Polk County i Florida, USA. Lakeland har cirka 90.000 indbyggere (2005). Byen blev grundlagt i 1883, og fik status som by to år senere.

Links 
 Officiel hjemmeside

Byer i Florida
Massachusetts' kongresvalgdistrikter

Massachusetts' kongresvalgdistriker har efter folketællingen i 1890 været nummereret fra vest mod øst. Denne nummerering blev første gang anvendt til USA's 53. kongres i 1893, således at første distrikt er (Berkshire County) og distriktet med det højeste nummer er Cape Cod mod øst.

Før da var distriktsnummereringen ikke så fastlagt, men gik sommetider i den modsatte retning fra øst mod vest, og andre gange gik den i retning mod uret i en cirkel rundt om Boston.

Nuværende distrikter 

 1. distrikt, repræsenteret af Richard Neal (D)
 2. distrikt, repræsenteret af Jim McGovern (D)
 3. distrikt, repræsenteret af Niki Tsongas (D)
 4. distrikt, repræsenteret af Joseph P. Kennedy III (D)
 5. distrikt, repræsenteret af Ed Markey (D)
 6. distrikt, repræsenteret af John Tierney (D)
 7. distrikt, repræsenteret af Mike Capuano (D)
 8. distrikt, repræsenteret af Stephen Lynch (D)
 9. distrikt, repræsenteret af Bill Keating (D)

Historiske forhold 
Ud over de nuværende ti distrikter, har hele staten en enkelt gang udgjort et samlet distrikt, Massachusetts helstatsvalgdistrikt (Massachusetts's At-large congressional district), nemlig i perioden 4. marts 1793 – 3. marts 1795.

Staten har desuden haft yderligere ti distrikter, nummereret fra 11-20, som på forskellige tidspunkt er blevet nedlagt eller ændret. En del blev i 1820 overført til Maine. De tidligere præsidenter John Quincy Adams og John F. Kennedy har begge repræsenteret det nedlagte 11. distrikt.

Historisk fordeling af antal sæder

Se også 
 USA's kongresvalgdistrikter#Massachusetts

Kilder

Eksterne henvisninger 
 Massachusetts Congressional Districts map 

Kongresvalgdistrikter
Stortorvet (Oslo)

Stortorvet eller Stortorget (nr. 1-13, 2-8) er et torv i centrum af Oslo, dvs. i bydelen Sentrum. De tilstødende gader er Kirkegata, Møllergata, Grensen, Torggata og Kirkeristen.

I 1736 indtog Stortorvet pladsen som byens centrale torv efter Christiania gamle torv. Når vejafstande til Oslo vises på vejskilte, er afstanden målt til Stortorget.

Torvet er Oslos blomstertorv og er medtaget i den norske udgave af brætspillet Matador.

På torvet står en statue af kong Christian 4., hvor kongen peger med højre hånd: "Her skal byen ligge!". Statuen er udført af billedhuggeren C.L. Jacobsen, støbt i bronze med sokkel hugget i granit fra Grefsen. Statuen blev afsløret i 1880. I aviserne og under afsløringen var der kritik mod, at en "dansk konge" fik sin statue sat op i byen.

Bygninger ved torvet 
 Oslo domkirke (nr 1) 
 Christiania Glassmagasin (nr 9)
 Stortorvets Gjæstgiveri (Grensen 1)

Kilder

Eksterne henvisninger 

 Flyfoto med mulighed for kortvisning

Litteratur 
 Fra det gamle og nye "Kristiania Stortorv". Ny illustreret Tidende No. 2. Kristiania, 12te januar 1879, s. 12-15.

Bygninger, konstruktioner og anlæg i Oslo
Torve og pladser i Norge
Citroën DS3

Citroën DS3 er en bilmodel fra Citroën, som blev introduceret i 2009. Det er efterfølgeren for Citroën C2.

Modellen er – ligesom C2 – baseret på samme platform som C3. Modellen fås med benzinmotorer på 1,4 og 1,6 liter og dieselmotorer på 1,6 liter. Alle motorerne i DS3 opfylder Euro5-euronormen, og dieselmotorerne har partikelfilter som standardudstyr.

DS3's konkurrenter er hovedsageligt Alfa Romeo MiTo og Audi A1.

Modellen er den første i Citroëns DS-serie efter DS 19 udgik i 1975. Modellen følges i løbet af 2011 op ad DS4, som skal afløse tredørsudgaven af Citroën C4.

Tekniske specifikationer

Kilder 
 Preise • Technische Daten • Ausstattungen Citroën DS3, Stand: 3. februar 2011 (tysk)
 Preise • Technische Daten • Ausstattungen Citroën DS3 Racing, Stand: 15. januar 2011 (tysk)

Eksterne henvisninger 

 Officielt websted 

DS3
Minibiler
Forhjulstrukne biler
Biler introduceret i 2009
Biler fra 2000'erne
Biler fra 2010'erne
Miami Gardens

Miami Gardens er en by i Miami-Dade County i Florida. Byens navn kommer fra en af hovedvejene som går igennem området Miami Gardens Drive. Siden Key Biscayne fik bystatus i 1991 har der været en bevægelse for at få bystatus for flere områder i Miami-Dade County ofte fordi det lader til, at disse områder har mindre indflydelse i Miami-Dade Countys amtsadministration. Indbyggerne i Miami-Dade county som boede på grænsen til Broward County i Andover, Bunche Park, Carol City, Lake Lucerne, Norland, Opa-Locka North og Scott Lake valgte at indgå i byen Miami Gardens i 2003, dog var der ikke nogen af områderne som gik 100% ind i byen. Byen fik sin bystatus 13. maj 2003. I 2008 var den rangeret som en af USAs farligste byer.

I følge folketællingen i 2000 estimerete United States Census Bureau at den nye by havde en befolkning på 100.809 og i 2004 var det 105.414 og i 2005 var befolkningen på 106.566.

Byen er hjemby for Miami Dolphins og Florida Marlins som begge spiller i Dolphin Stadium i et område som tilhører Lake Lucerne folketællingsområde. Dolphin Stadium er også stedet for Orange Bowl kampen i college football og fra 2008 var det hjemmebanen for University of Miami Hurricanes football. Calder Race Course ligger også i byen.

Byer i Florida
Gardens
Roberta Flack

Roberta Flack (født den 10. februar 1937 i Black Mountain, North Carolina) er en amerikansk sanger, sangskriver og musiker, som især er kendt for musik i genrerne jazz, soul, R&B og folk.

Blandt Roberta Flacks bedst kendte sange er hitsinglerne "The First Time Ever I Saw Your Face", "Killing Me Softly with His Song" og "Feel Like Makin' Love". Hun har endvidere indspillet et utal af sange, egne såvel som andres kompositioner, fx "The Impossible Dream".

Priser 
Roberta Flack har fået flere priser og er blevet hædret, bl.a. således:
 1973 vandt hun en Grammy for "The First Time Ever I Saw Your Face"
 1974 vandt hun en Grammy for "Killing Me Softly with His Song"
 1999 fik hun en stjerne på Hollywood Walk of Fame.

Referencer

Eksterne henvisninger 

 Officiel hjemmeside
 

Sangere fra USA
Hollywood Walk of Fame
Kistefjellet

Kistefjellet er et bjerg i Lenvik kommune i Troms og Finnmark fylke i Norge. Det har en højde på 1.003 meter over havet, og ligger mellem Gisundet og Rossfjordvatnet. På bjerget står en antennemast ejet af NTV. I sommeren 2008 blev denne forhøjet fra 60 til 78 meter i forbindelse med udbygningen af det digitale sendenet.

Eksterne henvisninger 

 Troms Folkeblad: Til topps for TV-en 

Bjerge i Troms og Finnmark
Lenvik
Plantation

Plantation er en by i Broward County i Florida i USA. I juli 2006 blev befolkningen estimeret til at være 86.138. Byen er en del af South Florida metropolitan area, som er bosted for næsten 5,5 millioner personer.Byens navn kommer fra den tidligere ejer af området the Everglades Plantation Company. Byens officielle motto erThe Grass is Greener (græsset er grønnere, fra ordsproget græsset er altid grønnere på den andne side af gærdet).

Kilder 

Byer i Florida
Hohenwestedt

Hohenwestedt (plattysk: Wiste') er en by i det nordlige Tyskland, beliggende under Rendsborg-Egernførde i delstaten Slesvig-Holsten.

Byen ligger cirka 23 km syd for Rendsborg, 25 km vest for Neumünster og 40 km sydvest for Kiel. Dens indbyggertal er på knap 5.000  og den har et areal på 18,18 kvadratkilometer.

De 400 virksomheder i Hohenwestedt giver 2.500 jobs, hvilket gør byen til det økonomiske centrum for de omkringliggende kommuner, hvis børn også går i de tre skoler.

Venskabsbyer 
 Billund, Danmark
 Müncheberg, Landkreis Märkisch-Oderland

Byer i Kreis Rendsborg-Egernførde
Richard Willerslev

Richard Sonnenborn Willerslev (født 30. maj 1915 i København, død 22. marts 1995 sammesteds) var en dansk erhvervshistoriker, magister i historie, 1952 dr.phil. Willerslev har været ansat ved flere højere læreanstalter, herunder på Institut for økonomisk historie ved Københavns Universitet.

Richard Willerslev har først og fremmest forsket i erhvervshistorie, især industrihistorie. Hans doktordisputats, Studier i dansk Industrihistorie 1850-1880 fra 1952, var et opgør med den tidligere fremherskende opfattelse at det industrielle gennembrud i Danmark først var fundet sted efter 1870, det vil sige efter afståelsen af de forholdsvis stærkt industrialiserede hertugdømmer og de teknologiske landvindinger, som ubestrideligt skete på denne tid. Willerslev mente at kunne fastslå, at et industrielt gennembrud i kongeriget Danmark var sket allerede tidligere, i 1850'erne. Med sit forskningsværk fik Willerslev sat spørgsmålet om industriens gennembrud på den forskningsmæssige dagsorden.

Han er far til antropologen Rane Willerslev, genetikeren Eske Willerslev og lægen Anne Willerslev.

Forfatterskab 
 Richard Willerslev: Studier i dansk Industrihistorie 1850-1880; København 1952 (Reprografisk genudgivet og forlagt af Selskabet for Udgivelse af Kilder til Dansk Historie, København 1978) 
 Richard Willerslev: Sådan boede vi. Arbejdernes boligforhold i København omkring 1880; Akademisk Forlag, 1979
 Richard Willerslev: Den glemte indvandring. Den svenske indvandring til Danmark 1850-1914; København, Gyldendal, 1983
 Richard Willerslev: "Den slesvigske, svenske og russiske indvandring til København 1850-1914" (Historiske Meddelelser om København 1981, s. 84-123).
 Richard Willerslev: "Svenske gæstearbejdere i København 1850-1914" (Fortid og Nutid 1981, s. 224-241).
 Richard Willerslev: Danmarks største arbejdsplads. Opførelsen af Københavns Landbefæstning 1886-93, Amadeus/Lokalhistorie 1986.

På internettet 
 Richard Willerslev: "Danmarks første aktieselskab" (Historisk Tidsskrift, 10. række, Bind 6; 1942)
 Richard Willerslev: "Remissionen af 14. april 1842 og 27. marts 1844. Studie i dansk oversøisk handel" (Nationaløkonomisk Tidsskrift, Bind 83; 1945)
 Richard Willerslev (anmeldelse af): "Industriens Historie i Danmark III, 1-2, København 1944. Ved Axel Nielsen." (Historisk Tidsskrift, 11. række, Bind 3; 1950)
 Richard Willerslev: "Træk af den industrielle udvikling 1850-1914" (Nationaløkonomisk Tidsskrift, Bind 92; 1954)
 Richard Willerslev: "»En jævn og behersket udvikling«? (Historie/Jyske Samlinger, Ny række, Bind 15; 1983)

Andres anmeldelser 
 Ejnar Cohn: "Dansk håndværk og industri ved midten af det 19. årh." (Nationaløkonomisk Tidsskrift, Bind 91; 1953)
 Jens Vibæk (anmeldelse af): "Rich. Willerslev: Studier i dansk industrihistorie 1850—1880. Handelshøjskolen i København, skriftrække A, 7. Einar Harcks Forlag. København 1952" (Erhvervsøkonomisk Tidsskrift, Bind 17; 1953)

Industrihistorikere fra Danmark
Faglitterære forfattere fra Danmark
Ansatte ved Københavns Universitet
Personer fra København
Dansksprogede forfattere fra Danmark
Sunrise

Sunrise er en by i Broward County, Florida,. Byen hed oprindeligt Sunrise Gulf Village. Per 2004 er indbyggertallet 90.227 ifølge United States Census Bureau.

Florida Panthers i NHL spiller i Sunrise på BankAtlantic Center.

Kilder 

Byer i Florida
Pepsi Raw

Pepsi Raw var en kulsyreholdig cola-sodavand, der blev lanceret i 2008 eksklusivt for det britiske marked, af PepsiCo. I sommeren 2010 blev drikken lanceret i Norge. Den markedsføres som en naturlig læskedrik fordi at den ifølge producenten ikke er tilsat kunstige aroma-, farve- eller smagsstoffer.

Den blev fjernet fra det britiske marked i efteråret 2010, og i maj 2011 forsvandt den også fra det norske marked. 

I USA og Mexico bliver et lignende produkt markedsført med navnet Pepsi Natural.

Eksterne henvisninger 
Officiel hjemmeside 

Cola
PepsiCo
Etableret i 2008
Ophørt i 2011
Mr Slush

Mr Slush er en af Norges mest kendte slushmærker. 

Mærket bliver produceret af Slush Distribusjon i Stavanger og er solgt over hele landet. 

Mr Slush bliver produceret med en række forskellige smagsvarianter blandt andet cola, jordbær og hindbær.

Drikkevarer
Fødevaremærker
Permelille Vandtårn

Permelille Vandtårn er et tidligere vandtårn i Permelille (der huser omkring 40 indbyggere) på Samsø. Tårnet er opført i 1927 og leverede vand i cirka et halvt hundrede år før to vandværker blev slået sammen. Det har i en årrække været i privat eje, hvorefter kommunen har ejet det, og nu tilhører det Samsø Gårdbutik. Permelille Vandtårn står ved Svanegården.

Referencer 

Vandtårne i Region Midtjylland
Bygninger, konstruktioner og anlæg på Samsø
Etableret i 1927
Brain Cooler

Brain Cooler er Norges mest solgte slushprodukt. Brain Cooler er en halvfrossen frugtis som drikkes med sugerør eller spises med ske. Produktet laves i en is-maskine hvor koncentratet  fryses sammen med vand indtil der dannes en halvfrossen masse bestående af små iskrystaller med frugtsmag. Resultatet er en smagfuld iskold forfriskning.

Links 
Brain Cooler hos ASKO 

Læskedrikke
Vandtårnet ved Ryomgård Station

Vandtårnet ved Ryomgård Station er et tidligere vandtårn beliggende ved Ryomgård Station opført i 1914. Tårnet er af den jysk/fynske type, der oprindeligt er tegnet af N.P.C. Holsøe, og som blev opført i mange eksemplarer, hvoraf de tilbageværende er tårnene i Langå og Skjern. Vandtårnet har efterfulgt et tidligere vandtårn, der fungerede ved jernbanen fra 1876.

Tidligere var der tale om en nedrivning af vandtårnet, der ikke længere blev benyttet, men en indsats fra den lokale borgerforening gjorde, at tårnet blev bevaret.

For at øge opmærksomheden omkring vandtårnet som et vartegn for Ryomgård er der i 2015 fremstillet grafiske repræsentationer i plakatform med rettigheder videregivet til Ryomgård Distriksråd.

Referencer

Vandtårne i Region Midtjylland
Ryomgård
Etableret i 1914
White Springs

White Springs er en lille by i Hamilton County i Florida, USA. Ved folketællingen i 2000 var folketallet 819. Byen har et areal på 4,8 kvadratkilometer.

Byen ligger i det nordlige Florida ved Suwannee. Før koloniseringen af området var dette hjemstedet for Timucuan-stammen. Lige ved byen ligger svovlkilderne White Sulphur Springs, som var regnet som et hellig sted. Her kunne stammer som ellers lå i krig, mødes for et helsebringende bad og for at drikke af kildevandet.

I 1835 købte Bryant og Elizabeth Sheffield området for at anlægge bomuldsplantager. De fandt også nytte i at reklamere for kildernes gode effekt på lidelser som reumatisme, nyresvigt og nervøsitet. Dermed var Floridas første turistmål skabt.

White Springs fik bystatus i 1885. På denne tid var der 14 luksushoteller og mange mindre hoteller i området. Mange af det gamle huse står her fortsat, og byens historiske centrum er opført i Nationalregisteret over historiske steder.

Florida Folk Festival er blevet arrangeret her hvert år siden 1953.

Links 
 officielle hjemmeside

Byer i Florida
Harrodsburg

Harrodsburg er en by og amtsæde i Mercer County i Kentucky. Ved folketællingen i 2000 var der 8.014 indbyggere i byen, som er på 13,7km². Harrodsburg er Kentuckys ældste by.

Historie 
Harrodsburg blev grundlagt i 1774 af James Harrod, og blev til at begynde med kaldt Harrod's Town eller Harrodstown. Bosætningen blev forladt som følge af angreb fra indianere i Dunmores krig samme år, men blev igen bosat i 1775, som en del af den foreslåede koloni Transylvania. Harrodsburg var hjemsted for mange kampe mod indianere under Amerikanske uafhængighedskrig.

Eksterne lenker 
 Harrodsburg/Mercer County Tourist Commission
 Mercer County Chamber of Commerce
 Harrodsburg First, Inc. 

Byer i Kentucky
Etableret i 1774
George (Sydafrika)

George er en by i provinsen Western Cape i Sydafrika. Byens befolkning er på omkring 100.000 indbyggere og byen er det administrative og kommercielle centrum i Garden Route-området.

Byen ligger på hovedvej N2, midt imellem Cape Town og Port Elizabeth. Garden Route har et klima som ved Middelhavet med varme somre og milde vintre. Det er samtidig et af de mest regnfyldte områder i landet, især i vinter– og forårsmånederne på grund af de fugtige vinde, der blæser ind fra Det indiske Ocean.

George er den sjetteældste by i Sydafrika. Den var den første, som blev grundlagt under det britiske styre i Sydafrika. Byen blev opkaldt efter den regerende britiske monark i 1811, kong Georg III.

Attraktioner 

George har en veludbygget infrastruktur med banker, konferencefaciliteter, forretninger, butikscentre, restauranter og sportsanlæg. Til trods for de mange tilbud har byen dog formået at bibeholde sin provinsbyatmosfære og den landlige charme.

Byen har et veludbygget golf-center med mange golfbaner i verdensklasse. Blant disse er Oubaai og Le Grande George samt den bedst kendte, Fancourt Golf Estate. Denne bane var vært for 'The Presidents Cup' i 2003 og er ofte vært for højprofilerede golfturneringer.

Slave Tree er et gammelt egetræ, som blev plantet i 1811 af Landros van Kervel. Det har sit navn på grund af den store, kraftige jernkæde med låseanordning, som sidder fast på træet og har gjort det i så mange år, at træet er vokset omkring kæden. Slave Tree blev ifølge en myte brugt til at fastgøre indfangne slaver, men i virkeligheden har ringen været brugt i forbindelse med opsætning af en tennisbane. Træet er i dag erklæret som nationalt monument. 

Outeniqua Choo Tjoe er Sydafrikas sidste damptog og har endestation i George.

Garden Route Botaniske Have ligger for enden af Caledon Street og giver mulighed for året rundt at betragte den lokale flora, bl.a. det store taks-lignende træ Yellowwood eller det sjældne Stinkwood, som har navn efter sin karakteristiske lugt når den er nyfældet, men som er værdsat som bygnings- og møbeltræ.

Kirker 

Pacaltsdorp kirke er den ældste i George–distriktet og blev fuldført i 1825.

Den hollandske reformerte kirke blev indviet i 1842 efter 12 års bygning. Den blev opført af en opsynsmand og et antal dygtige slaver, som fortsatte arbejdet som 'lærlinge' efter slaveriets ophør i 1834.

Skt. Mark–katedralen, der blev bygget i 1850, fik katedral–status i 1911. Den var den mindste katedral syd for ækvator til dens udvidelse i 1924–25

Transport 
George ligger 420 km øst for Cape Town langs hovedvej N2, og 330 km vest for Port Elizabeth.

George lufthavn ligger omkring 7 km fra byens centrum og har afgange til Cape Town, Durban og Johannesburg.

Links 
 Byens officielle hjemmeside

Referencer 

Byer i Sydafrika
Garden Route
Maysville

Maysville er en by og administrativt centrum i Mason County, Kentucky. I 2000 var befolkningen på 8.993 personer.

Byer i Kentucky
Carl Frederik Pechüle

Carl Frederik Pechüle (8. juni 1843 i København – 28. maj 1914 sammesteds) var en dansk astronom.

Carl Frederik var søn af nålemagermester Christian Vilhelm Pechüle og Therese født Gøtze fra Bayern. Efter i 1865 at var blevet student (privat dimitteret) gav Pechüle sig til at studere astronomi under professor Heinrich Louis d'Arrests vejledning. Pechüle observerede som student en række kometer og planetoider og udførte samtidig en del baneberegninger. I 1870 blev Pechüle ansat som observator ved observatoriet i Hamborg. 1873 tog Pechüle i København magisterkonferens i astronomi og deltog det næste år i en ekspedition til Mauritius for at observere venuspassagen. Efter i 1875 at have opgivet sin stilling i Hamborg bosatte Pechüle sig i København, hvor han fortsatte sine observationer af kometer og små planeter.

Pechüle har fundet flere nye kometer. Særlig skal her nævnes kometen han fandt i 1880, som kom til hedde Pechüles komet af 1881 V. Hvis Pechüle ikke havde haft den gode idé at søge efter kometer under en total måneformørkelse, var denne komet sikkert endnu nogen tid forblevet ukendt. Denne opdagelse og et tilbud om en plads i udlandet henledte opmærksomheden på det ønskelige i at sikre sig, at Pechüle vedblev med sine observationer på Københavns Observatorium, hvad der blev Pechüle muliggjort ved en årlig statsunderstøttelse.

I 1882 observerede Pechüle venuspassagen fra St. Croix, hvor Pechüle tillige foretog en spektroskopisk undersøgelse af sydhimlens stjerner. Herved påviste han lyse linjer i spektret af stjernen T Velorum (eller som angivet DBL 1. udgave "γ Velæ") , samt en fortegnelse over de observerede stjernespektrer findes i Pechüles skrift Expédition Danoise pour l’observation du passage de Venus 1882 (1883). I 1888 blev Pechüle udnævnt til observator ved Københavns Observatorium. og beregnede almanakken fra 1889 til 1915. Han havde opdaget flere kometer, bl.a. en 1880 under en total måneformørkelse. 1911 medvirkede han til opdagelsen af planetoiden Albert. Foruden sin ovenfor nævnte observerende virksomhed, som Pechüle stadig fortsætter, har han forfattet flere afhandlinger, som findes i Astronomische Nachrichten, og skrevet en stor række livlige populære astronomiske artikler. 1893 blev han medlem af Videnskabernes Selskab.

Portrætteret på P.S. Krøyers maleri fra Videnskabernes Selskab 1897 (Videnskabernes Selskab).

Reference 

Astronomer fra Danmark
Medlemmer af Videnskabernes Selskab
Danskere i 1800-tallet
Danskere i 1900-tallet
Personer i Kraks Blå Bog (afdøde)
Personer fra København
Personer i Dansk Biografisk Leksikon
Videnskabsformidlere fra Danmark
Mike Kalisz

Mike Kalisz (født 12. november 1989) en dansk atlet som er medlem af Sparta Atletik.

Kalisz var med på det Sparta-hold, med Jesper Simonsen, Emil Strøm, Mike Kalisz og Jacob Fabricius Riis, som satte dansk rekord på 4 x 200 meter ved DM-inde 2010. Han var også på det danske U-23 landshold, med Mike Kalisz, Andreas Martinsen, Steven Kwasi-Koreng, Peder Pawel Nielsen, som vandt NM-sølv 2010 på 4 x 100 meter på dansk U-23 rekord 41,39.
Det danske 4 x 100 meter stafethold sejrede i EM-hold 2011 med en ny dansk rekord på 39,73. Kvartetten bestod Andreas Trajkovski, Jesper Simonsen, Mike Kalisz og Morten Jensen.

Kalisz var tidligere svømmer i MK 31.

Kalisz trænes af Michael Jørgensen.

Danske mesterskaber 
  2012 200 meter-inde 22,29
  2011 100 meter 10,75
  2011 200 meter 21,68
  2011 200 meter-inde 22,05
  2010 4 x 200 meter-inde

Personlige rekord 
 100 meter: 10,89 (+0.5) Skive Stadion 23. august 2008
 200 meter: 21,85 (+1.8) Gøteborg, Sverige 2. juli 2010
 60 meter – inde: 6,92 Sparbank Arena i Skive 28. februar 2010
 200 meter – inde: 22,05 Sparbank Arena i Skive 19. februar 2011

Eksterne henvisninger 
 Statletik.dk – Profil Mike Kalisz 

Sprintere fra Danmark
Atleter fra Sparta Atletik
Georgetown (Delaware)

Georgetown er en by i Sussex County i Delaware i USA med  indbyggere. Den blev grundlagt i  1791.

Referencer

Eksterne henvisninger 
Byens officielle hjemmeside

Byer i Delaware
Etableret i 1791
New Castle (Delaware)

New Castle er en gammel by i New Castle County, Delaware. Byen har  indbyggere.

Referencer

Eksterne henvisninger 

 officielle hjemmeside  

Byer i Delaware